en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de sv gu gu en gu gu en gu en gu en gu gu en gu en gu en gu en gu gu en gu gu en gu gu en gu gu en gu gu gu gu gu gu en gu en gu en gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
We have not signed the Paris Climate Treaty for financial benefit: Sushma
અમે નાણાકિય લાભ માટે પેરિસ સંધિ પર સહી નથી કરીઃ સુષ્મા
divyabhaskar.com | Jun 06, 2017, 03:03 AM IST
અમે કોઈના દબાણમાં આવીને પેરિસ ક્લાઇમેટ ડિલ પર સહી નથી કરીઃ સુષ્મા (ફાઇલ તસવીર)
નવી દિલ્હી:મોદી સરકારાના 3 વર્ષ પૂરા થયા પછી તેમના મંત્રી વારાફરથી તેમના કામની વિગતો રજૂ કરી રહ્યા છે. સોમવારે સુષ્મા સ્વરાજે પણ પ્રેસ કોન્ફરન્સ કરીને વિદેશ મંત્રાલયના કામકાજ વિશેની માહિતી આપી હતી. તાજેતરમાં ટ્રમ્પે પેરિસ ક્લાઇમેટ ડિલ સાથે છેડો ફાડી ભારતને કરોડોની સહાય મળતી હોવાની વાત કહી હતી. આ અંગે સુષ્માએ સ્પષ્ટતા કરતા કહ્યું હતું કે, 'ભારતે પૈસા કે કોઈ દબાણમાં આવીને પરિસ સંધિ પર સહી નથી કરી પરંતુ અમે પર્યાવરણની જાળવણી માટે બંધાયેલા છે. છેલ્લા 5000 વર્ષથી આ માટેના પ્રયાસો ચાલી રહ્યા છે. અમે પર્યાવરણની પૂજા કરીએ છીએ. ભારતની આ લાક્ષણિકતા છે. હું ભારત પર લાગેલા આ આરોપોનું ખંડન કરું છું.'
અમેરિકા સાથે સંબંધ સારા-મોદી અને ટ્રમ્પ વચ્ચે 3 વાર થઈ વાત
સુષ્માએ તેમની પ્રેસ કોન્ફરન્સમાં જણાવ્યું કે, ટ્રમ્પ એડમિનિસ્ટ્રેશન આવ્યા પછી અમેરિકા સાથેના સંબંઘોમાં કોઈ ફેર નથી પડ્યો. મોદીએ ત્રણ વખત ટ્રમ્પ સાથે વાત કરી છે. જેટલીની પણ વાતચીત થઈ છે. અમારી હાઈલેવલ પર વાતચીત ચાલુ છે. બંને દેશોના એનએસએ પણ સતત એકબીજાના સંપર્કમાં હોય છે. અમેરિકા સાથેના સંબંધો એવા જ છે જેવા ઓબામાના સમયમાં હતા. વિઝા વિશે હજુ કોઈ મોટો ખુલાસો નથી થયો. લોટરીની જેમ જ વિઝા મળે છે. વિઝા અંગે જે ચિંતા છે તે મોદી તેમની અમેરિકાની યાત્રા દરમિયાન રજૂ કરશે. આ મુદ્દા વિશે મોદીની અમેરિકાની મુલાકાત વખતે ચોક્કસ ચર્ચા કરવામાં આવશે.
અમેરિકા હોય કે ન હોય ભારત પેરિસની સાથે
અમે આપણાં દેશના હિતોનું ધ્યાન રાખીશું. તેની ડિફેન્સ પાર્ટનરશીપ પર કોઈ અસર નહીં થાય. બંને દેશોના એનએસએ આ વિશે સતત એકબીજાના સંપર્કમાં છે. ક્લાઈમેટ વિશે પણ કોઈ ચિંતા નથી. ભારતે કોઈ પ્રેશર કે ડરના કારણે આ સમજૂતી પર હસ્તાક્ષર નથી કર્યા. વડાપ્રધાને સ્પષ્ટ કરી દીધું છે કે, અમે પાંચ હજાર વર્ષથી પર્યાવરણની રક્ષા માટેનું વચન આપી ચૂક્યા છીએ. અમેરિકા હોય કે ન હોય અમે પેરિસની સાથે છીએ.
આતંકવાદ અને વાતચીત સાથે શક્ય નથી
સુષ્માએ કહ્યું કે, વિદેશ મંત્રાલયનો બધો જ સમય પાકિસ્તાનના મુદ્દા પર પસાર નથી થતો. અન્ય દેશોમાં જેટલો સમય વપરાય છે તેટલો જ સમય પાકિસ્તાન ઉપર વપરાય છે. બંને દેશ વચ્ચે જ વાતચીત  થશે, કોઈ તેમાં મધ્યસ્થી નહીં હોય. અમે વાતચીત માટે તૈયાર છીએ પરંતુ તેની 3 શરતો છે. શપથમાં પણ નવાઝને બોલાવવામાં આવ્યા હતા. પછી બે વર્ષ સુધી મિત્રતામાટે હાથ લંબાવ્યો છે. પરંતુ પાકિસ્તાન તરફથી બદલામાં શું મળ્યું? પઠાણકોટ. તેની તપાસ પણ અટકેલી છે. તેથી અમે હવે એક ડગલું આગળ અને બે ડગલાં પાછળ વાળી સ્ટ્રેટેજીનો ઉપયોગ નહીં કરીએ. અસ્તાનામાં મોદી-નવાઝ વચ્ચે વાતચીત નક્કી નથી. જાધવ મામલે પણ મેરિટ પર કામ થશે. હાલ તો જાધવની ફાંસી પર રોક લગાવવામાં આવી છે.
પાકિસ્તાન કાશ્મીર મુદ્દો ICJમાં ન લઈ જઈ શકે
કાશ્મીર વિશે પણ સુષ્માએ જણાવ્યું કે, કાશ્મીરને પાકિસ્તાન ત્યાં નહીં લઈ જઈ શકે. તે બાયલેટરલ મુદ્દો છે. આઈસીજેમાં અમારા ઘણાં મુદ્દા ચાલે છે. તેમાં સિંધુ જળ સમજૂતીનો પણ સમાવેશ થયો છે. જાધવ કેસ વિયેના સાથે જોડાયેલો છે. ત્યાંથી અમને રાહત મળી છે.
કાશ્મીર મુદ્દે આંતરરાષ્ટ્રીય કોર્ટમાં જવાની શક્યતા પર તેમણે કહ્યું કે પાકિસ્તાન ભલે દાવો કરે પરંતુ સત્ય એ છે કે જો ભારત ઈચ્છે તો પણ કાશ્મીરને આતંરરાષ્ટ્રીય કોર્ટમાં ન લઈ જઈ શકું. કેમ કે શિમલા કરાર અને લાહોર ઘોષણાપત્રમાં સ્પષ્ટરૂપે આ મુદ્દાને દ્વિપક્ષીય ઢબે ઉકેલવાની વાત કરાઈ છે. કાશ્મીર મુદ્દે કોઈ ત્રીજો પક્ષ મંજૂર નથી. તેમણે કહ્યું કે ભારતે આતંરરાષ્ટ્રીય મંચ પર સીમાપાર આતંકવાદનો મુદ્દો ઉઠાવ્યો છે અને વૈશ્વિક નેતાઓએ સ્પષ્ટરૂપે કહ્યું છે
CPECનો વિરોધ નહીં પરંતુ કનેક્ટિવિટી પર ફોકસ
સુષ્માએ જણાવ્યું કે, અમે કોઈ નીતિ અન્ય કોઈ દેશને કાઉન્ટર કરવા માટે નથી બનાવતા. CPECનો અમે વિરોધ નથી કરી રહ્યા પરંતુ કનેક્ટિવિટી પર ફોકસ કરી રહ્યા છીએ. ચાહબાર, BCIM કનેક્ટિવિટીને લગતા પ્રોજેક્ટ છે. અમને લાગે છે કે ચીનનો જે પ્રોજેક્ટ છે તેની કોઈ ખાસ ઉપયોગિતા નથી. અને અમને આશા છે કે ચીન આ વાત સમજશે. ચીનના બે હેલિકોપ્ટર ઉત્તરાખંડમાં આવ્યા પરંતુ સીમા ક્લિયર ન હોવાના કારણે તે વિવાદ થઈ જાય છે. પરંતુ આ એર સ્પેસનો વિવાદ હોવાથી અમે તેને યોગ્ય રીતે ઉકેલવા માગીએ છીએ.ચીન કહે છે કે, ભારત સાથે અમારો કોઈ સીધો વિરોધ નથી. અમે તેમને કહી દીધું છે કે, ફ્રાન્સ પણ નોન એનપીટી દેશ છે. તેમ છતા તે પાકિસ્તાનની વાત કરે છે. અમે કહ્યું છે કે મટિરિયલ સપ્લાય અમને વિશ્વસનિયતાના કારણે મળે છે. અમે ચીન સાથે વાતચીત કરી રહ્યા છીએ. અમારા મિત્ર દેશ પણ એવુ જ કહે છે કે, ભારતને એનએસજીની સભ્યતા મળવી જોઈએ. રશિયા પણ આવુ કહી રહ્યું છે કારણકે તેમના ચીન સાથે સારા સંબંઘ છે.
કતાર મામલે શું બોલ્યા સુષ્મા?
- સુષ્માએ કહ્યું કે, અમારે આ વિશે કોઈ લેવાદેવા નથી. અમારી ચિંતા માત્ર ત્યાં ફસાયેલા ભારતીયો પૂરતી જ હોય છે. જો ત્યાં કોઈ ભારતીય ફસાયા હશે તો અમે નીકાળીશું. આપણાં કતાર અને સાઉદી સાથે સારા સંબંધો છે. આપણાં હિત પર તેની કોઈ અસર નહીં થાય.
સુષ્માએ બીજું શું કહ્યું? જાણવા આગળ ક્લિક કરો...
સઉદી અને યુએઈમાં લોકો નોકરી કરવા માટે વધારે જાય છે
80 હજાર ભારતીયો પર કેટલો ખર્ચ થયો અને લોકો ડેન્જર ઝોનમાં કેમ જાય છે? આ સવાલના જવાબમાં સુષ્માએ કહ્યું કે, સઉદી અને યુએઈમાં સૌથી વધારે લોકો નોકરી કરવા માટે જતા હોય છે. ત્યાં બે કંપનીઓમાં પ્રોબ્લેમ આવ્યો છે. એમજે અકબર અને વીક સિંહ ત્યાં કામ સંભાળી રહ્યા છે. તેમણે અમારી મદદ કરી છે. અમુક લોકોને ત્યાં બીદી નોકરી મળી ગઈ છે અને અમુક લોકો દેશ પરત આવી રહ્યા છે. મે આ વિશે થોડા દિવસ પહેલાં ત્યાંની એમ્બેસી સાથે પણ વાત કરી હતી.
- લોકોને અહીં લાવવા માટે એક રૂપિયાનો પણ ખર્ચ નથી થયો. તેના માટે એક ફંડ હોય છે. ભારત સરકાર પાસેથી પણ પૈસા લેવામાં નથી આવ્યા.
ઘરેલુ હિંસામાં પણ વિદેશ મંત્રાલય બન્યું સક્રિય
- સુષ્મા સ્વરાજે આજે પ્રેસ કોન્ફરન્સ કરીને મોદી સરકારના ત્રણ વર્ષના સમયમાં વિદેશ મંત્રાલયે શું કામ કર્યું છે તેની માહિતી આપી હતી.
- સુષ્મા સ્વરાજે કહ્યું હતું કે, તમે એ વાત તો સ્વીકારતા જ હશો કે ગરીબ કલ્યાણના કારણે અમારી સરકારનું સન્માન વધ્યું છે. વિશ્વમાં પણ અમારુ પ્રભુત્વ વધ્યું છે. ગ્લોબલ લેવલ પર પીએમની ઈમેજ ઘણી મજબૂત થઈ છે. આ સમય દરમિયાન સંકટમાં ફસાયેલા ભારતીયોની અમે ખૂબ મદદ કરી છે.
- ઘરેલુ હિંસામાં પણ વિદેશ મંત્રાલય સક્રિય ભૂમિકા નીભાવી રહ્યું છે. એફડીઆઈ યુપીએ સરકારની સરખામણીએ 37.5 ટકા વધી છે. આપણી એમ્બેસી પણ તેમનું કામ આગળ વધારી રહી છે. પ્રવાસી ભારતીયોની સુરક્ષા અમારો ઉદ્દેશ છે. અમે 80,000 લોકોને બચાવ્યા છે. પહેલા વડાપ્રધાને ખાડી દેશો સાથે સંબંધો સુધાર્યા.
- મે મારા કામને બે ભાગમાં વહેચેલુ છે. અમારા એમ્બેસેડરની સક્રિયતામાં પણ ઘણો સુધારો થયો છે. પીએમના પ્રયત્નોથી સારુ પરિણામ આવ્યું છે. તેમાં ઓપરેશન મૈત્રી પણ સામેલ થયુ છે. આ એ જ આંક છે જે લોકોને સંકટમાંથી બચાવવામાં આવ્યા છે. અમે આપણાં નાગરિકોની સુવિધાઓનું ખાસ ધ્યાન રાખ્યું છે. પાસપોર્ટની સુવિધાઓમાં વિસ્તરણ અને સુધારા કરવામાં આવ્યા છે.
કઝાકિસ્તાન: મોદી-શરીફની મુલાકાતની યોજના નથી
કઝાકિસ્તાનમાં શાંઘાઈ સહયોગ સંગઠન શિખર બેઠક દરમિયાન વડાપ્રધાન મોદી અને પાકિસ્તાની વડાપ્રધાન નવાઝ શરીફની મુલાકાત અંગે કોઈ યોજના નથી.
પાસપોર્ટ માટે અરજીની સંખ્યામાં 50%નો વધારો
પાસપોર્ટના નિયમો સરળ બનાવ્યા બાદ અરજીદારોની સંખ્યા 50 ટકા વધી છે. વિદેશમાં વસતા ભારતીય નાગરીકોની સુરક્ષા સરકારની પ્રાથમિકતા છે.
(Latest Gujarati News) સાથે જોડાયેલા અન્ય (National Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: We have not signed the Paris Climate Treaty for financial benefit: Sushma
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.